[{"text_idx": "#000000", "text": "93-jara, kaj vigla, plena de energio, monde fama c\u0302ina direktanto Zheng Xiaoying ankorau\u0306 brilas sur la scenejo."}, {"text_idx": "#000001", "text": "Zheng estas la unua virina direktanto de opero kaj simfonio en C\u0302inio. S\u0302i estas ankau\u0306 la unua c\u0302ina direktanto farinta prezentadon en alilandaj operejoj. G\u0302is nun s\u0302i direktis pli ol 1 600 koncertojn kaj operajn verkojn en pli ol 20 landoj kaj regionoj. En sia kariero de pli ol duona jarcento s\u0302i uzis muzikon por nutri koron kaj animon de homoj."}, {"text_idx": "#000002", "text": "Zheng naskig\u0302is en S\u0302anhajo en septembro de 1929. Kiam s\u0302i diplomig\u0302is el alta lernejo, la C\u0302ina Popola Liberiga Milito estis arda. S\u0302i planis farig\u0302i kuracisto, tamen s\u0302i s\u0302ang\u0302is sian vojon kaj venis al liberigitaj regionoj de la lando. S\u0302ia juneco kaj pasio de muziko helpis s\u0302in farig\u0302i direktanto de iu arta grupo."}, {"text_idx": "#000003", "text": "Multjara direktado en la arta grupo donis al s\u0302i multajn inspirojn. Poste Zheng lernis en la kompona departemento sub la Centra Konservatorio de Muziko. Kaj poste s\u0302i strebis al realigo de sia direktanta revo."}, {"text_idx": "#000004", "text": "En la komenco de la 60-aj jaroj de la 20-a jarcento, Zheng estis sendita al Moskva S\u0302tata C\u0302ajkovskij-Konservatorio por studi operan kaj simfonian direktadon, farig\u0302anta la unua profesie trejnita virina direktanto por h\u0302oro en C\u0302inio en sia tempo."}, {"text_idx": "#000005", "text": "Kiel studento s\u0302i publike direktis la italan operon \"Tosca\" en larg\u0302a operejo en la eksa Sovetio kaj gajnis grandan aplau\u0306don \u2013 ne nur pro la mirinda ludado, sed ankau\u0306 pro la c\u0302ina virino sur la scenejo. Rememorante tion, Zheng diris, ke farig\u0302i opera simfonia direktanto estas tre grava por s\u0302i kaj servas kiel unu el la turnoj en s\u0302ia vivo."}, {"text_idx": "#000006", "text": "Reveninte al C\u0302inio, s\u0302i klopodis por kombini okcidentan kaj orientan muzikon. Tamen, s\u0302i renkontis malfacilojn kiam s\u0302i direktis prezentadon de la opero \"La Traviata\" en 1979."}, {"text_idx": "#000007", "text": "La teatro estis brua kaj au\u0306skultantoj ne povis percepti c\u0302armon de la opero. Lau\u0306 Zheng, \"La kvalito de la au\u0306skultantoj ne estis malalta, sed la muzika edukado mankis en tre longa tempo\". Por popularigi klasikajn verkojn de simfonio kaj opero al au\u0306skultantoj, s\u0302i okazigis 20-minutan muzikan instrukunsidon, kio farig\u0302is rutino de Zheng antau\u0306 ol prezenti muzikaj\u0302on."}, {"text_idx": "#000008", "text": "De la 80-aj jaroj de la 20-a jarcento, Zheng donas lecionojn en universitataj terenoj kaj publikaj lokoj. En 1998 s\u0302i fondis la Xiamen-an Filharmonian Orkestron. Kun la koncepto \"altiri pli multajn au\u0306skultantojn al koncertejo por g\u0302ui belecon de muziko\", la muzika ensemblo gajnis mondan agnoskon. G\u0302i ankau\u0306 farig\u0302is la populara turisma celo en la urbo Xiamen."}, {"text_idx": "#000009", "text": "Krom direktanto, Zheng estas ankau\u0306 instruisto. Kiel unu el la plej famaj c\u0302inaj direktadaj profesoroj s\u0302i instruis nombron da renomaj muzikistoj."}, {"text_idx": "#000010", "text": "Multaj el ili ankorau\u0306 aktivas sur scenejo kaj en C\u0302inio kaj en aliaj landoj. Kiel filino de Hakka-popolamaso (unu popolamaso de Han-nacieco), s\u0302i sekvas la tradicion atenti edukon. La Hakka-kulturo ebligi s\u0302in krei c\u0302inan simfonion nomatan \"La Eh\u0302oj de Hakka-a Tera Konstruaj\u0302o\", kiu reklamas c\u0302inajn kulturajn atingojn en muziko. G\u0302is nun, la simfonio estas prezentita 80 fojojn en pli ol 12 landoj kaj regionoj."}, {"text_idx": "#000011", "text": "Zheng ne nur reklamas c\u0302inan simfonion al la mondo, sed ankau\u0306 prezentas tradician c\u0302inan muzikon. Lau\u0306 s\u0302i, en kulturaj inters\u0302ang\u0302oj komuna lingvo devas esti trovita por prezenti bonajn verkojn de C\u0302inio al la mondo. S\u0302i menciis la simfonion \"La Eh\u0302oj de Hakka-a Tera Konstruaj\u0302o\" kiel ekzemplon, kiu ricevis varman reagon de fremdlandanoj, c\u0302ar ili komprenas kaj konas tion, kion la muziko esprimas."}, {"text_idx": "#000012", "text": "Malantau\u0306 s\u0302ia eminenta prezentado estas s\u0302ia longtempa diligenta laborado kaj persistado. S\u0302i batalis kontrau\u0306 kancero tri fojojn en la lastaj pli ol 20 jaroj. En 1997 s\u0302i estis diagnozita kun rektuma kancero. Tamen nenio povas malhelpi s\u0302in refoje stari sur la podio."}, {"text_idx": "#000013", "text": "Nur unu jaron poste, s\u0302i venis al Estonio por direkti la Estonian Nacian Simfinian Orkestron. Kiam s\u0302i direktis koncerton bazig\u0302intan sur la fama c\u0302ina kanto \u201cC\u0302efsenjoro Sens\u0302arg\u0302igi Kirason\u201d, la emocia melodio ne nur interpretis la scenon de antikva militkampo, sed ankau\u0306 vivece portretis s\u0302ian batalon kontrau\u0306 la kancero."}, {"text_idx": "#000014", "text": "Zheng diris, ke la penso pasigi s\u0302iajn lastajn kelkajn sekundojn sur la direktada podio estus \"la plej romantika\" de la tuta kariero. Nun en la pli-ol-90-jara ag\u0302o, Zheng ankorau\u0306 aktivas sur la scenejo kaj dividas C\u0302inion kun la mondo per sia muziko."}]